b'\n_START_ARTICLE_\nUrria (erikoiskoe)\n_START_PARAGRAPH_\nUrria on perinteinen Suomen rallissa ajettava erikoiskoe. Sen tavanomainen reitti l\xc3\xa4htee Huttulan risteyksest\xc3\xa4 valtatielt\xc3\xa4 23 p\xc3\xa4\xc3\xa4ttyen l\xc3\xa4helle Urrian kyl\xc3\xa4\xc3\xa4 Pet\xc3\xa4j\xc3\xa4vedelle.\n_START_SECTION_\nHyppyri\n_START_PARAGRAPH_\nPikataipaleen tunnetuin katselupaikka on hyppy noin kuuden kilometrin kohdalla. Se on todenn\xc3\xa4k\xc3\xb6isesti yksi isoimpia pomppuja Suomen sorateill\xc3\xa4, ja ainoa erityishuomiolla nuoteissa merkitt\xc3\xa4v\xc3\xa4 paikka Neste Rallyssa. Hyppyri\xc3\xa4 on jouduttu tasoittamaan vajaalla metrill\xc3\xa4, sill\xc3\xa4 linja-autot juuttuivat ylityksess\xc3\xa4 pohjastaan kiinni aikanaan. Vuonna 2010 Mikko Hirvosen matka p\xc3\xa4\xc3\xa4ttyi ulosajoon lempipaikassaan johtopaikalta.'